На основу члана 32. став 1. тачка 8. Закона о локалној самоуправи („Службени гласник РС“, бр. 129/07 и 83/2014), члана 39. Закона о туризму („Службени гласник РС“, бр. 36/2009, 88/2010, 99/2011 – др. закон, 93/2012 и 84/2015), члана 4. Закона о јавним службама („Службени гласник РС“, бр. 42/91, 71/94, 79/2005 - др. закон, 81/2005 – испр. др. закона, 83/2005 –испр. др. закона и 83/2014 – др. закон), члана 18. став 6., члана 22. став 1., 5, 6. и 12., члана 26. став 1. тачка 1. и став 2., члана 27. став 10. и 11. и члана 28. Закона о јавној својини („Службени гланик РС“, бр. 72/2011, 88/2013, 105/2014, 104/2016-  др. закон и 108/2016) и члана 15. став 1. тачка 17. и члана 38. став 1. тачка 8. Статута општине Крупањ („Службени лист општине Крупањ“, бр. 19/08 и 28/16), Скупштина општине Крупањ, на седници одржаној дана 10.07.2017. године, донела је


О Д Л У К У
О ИЗМЕНИ ОДЛУКЕ О ОСНИВАЊУ ТУРИСТИЧКЕ ОРГАНИЗАЦИЈЕ ОПШТИНЕ КРУПАЊ 


Члан 1.
Овом одлуком врши се усклађивање са Законом о туризму („Службени гласник РС“, бр. 36/2009, 88/2010, 99/2011 – др. закон, 93/2012 и 84/2015) и Законом о спорту („Службени гласник РС“, бр. 10/2016) и врши се промена пословног имена Туристичке организације општине Крупањ (ТООК) у Туристичко-спортска организација општине Крупањ (ТСООК).

Члан 2.
Назив установе је ТУРИСТИЧКО-СПОРТСКА ОРГАНИЗАЦИЈА ОПШТИНЕ КРУПАЊ (у даљем тексту: ТСООК). Седиште установе је у Крупњу, улица Мачков Камен број 3.

Туристичко-спортска организација општине Крупањ се уписује у надлежни регистар као установа и има статус правног лица са правима и обавезама утврђеним законом и Статутом.

Самостална је у обављању свих послова у њеној надлежности и за свој рад одговара оснивачу.

ТСООК послује у складу са прописима којима се уређује рад јавних служби.

ТСООК има печат и штамбиљ.

Печат ТСООК има облик круга пречника 32 мм, који садржи текст исписан ћирилицом: Република Србија  општина Крупањ  Туристичко-спортска организација општине Крупањ.

Штамбиљ ТСООК је правоугаоног облика и димензија 48х20 мм и садржи текст исписан ћирилицом:   Република Србија Општина Крупањ Туристичко-спортска организација општине Крупањ и рубрике за упис броја предмета и датум.

Начин употребе, руковања и чувања печата уређује се посебним актом који доноси директор.

За употребу печата одговоран је директор, односно лице које он одреди.





Члан 3.
Послови ТСООК су:
-промоција туризма и туристичке понуде општине Крупањ са посебним акцентом на коришћење спортских објеката;
-координација активности и сарадње између привредних и других субјеката у области туризма, спорта, рекреације и коришћења спортских објеката;
-организовање и учешће у организацији туристичких, научних, спортских, културних, забавних и других скупова и манифестација;
-организовање туристичко-информативних центара;
-посредовање у пружању услуга у хотелском и сеоском туризму у и домаћој радиности;
-реализација програма изградње туристичке и спортске инфраструктуре и објеката као и уређење простора;
-учешће у изради програма, планова и стратегија развоја и унапређења туризма и спортских активности;
-праћење, анализа и предлог мера у вези наплате боравишне таксе;
-делатности и послови на стицању сопствених прихода (организовање спортских догађаја, излета, продаја карата, продаја сувенира, издавање објеката, пружање угоститељских услуга и друго);
-управљање и газдовање над спортским и угоститељским објектима у јавној својини, праву коришћења или државини оснивача;
-обезбеђивање и унапређивање информативно-пропагандног материјала којим се промовишу туристичке вредности јединице локалне самоуправе (штампање публикације, аудио и видео промотивни материјал, он лајн средства промоције-интернет презентација, друштвене мреже и пратеће дигиталне активности, сувенири итд.);
-организовање туристичко-информативних центара (за прихват туриста, пружање бесплатних информација туристима, прикупљање података за потребе информисања туриста, упознавање туриста са квалитетом туристичке понуде, упознавање надлежних ограна са притужбама туриста и др.);
-управљача туристичког простора и
-израда, учешће у изради, као и реализације домаћих и међународних пројеката из области туризма. 

ТСООК у одговарајући регистар уписује следеће делатности:
[bookmark: _GoBack]    -8413 Уређење пословања и допринос успешнијем пословању у области економије;
    -181 штампање и штампарске услуге;
    -1812 остало штампање;
    -4719  Остала трговина на мало у неспецијализованим продавницама.
    -4799 остала трговина на мало изван продавница, тезги и пијаца;
    -5510  Хотели и сличан смештај;
    -5520  Одмаралишта и слични објекти за краћи боравак;
    -5530  Делатност кампова, ауто кампова и кампова за туристичке приколице;
    -5590  Остали смештај;
    -5610  Делатност ресторана и покретних угоститељских објеката;
    -5629  Остале услуге припремања и послужења хране;
    -5811  Издавање књига;
    -5814  Издавање часописа и периодичних издања;
    -5819  Остала издавачка делатност;
    -6820 Изнајмљивање  властитих или изнајмљивање некретнина  и управљање њима;
    -7010  Консалтинг и менеџмент послови;
    -7311 Остале услуге, рекламе и пропаганде;
    -7420 Фотографске услуге;
    -7911  Делатност путничких агенција;
    -7912  Делатност тур оператера;
    -7990  Остале услуге резервације и делатности повезане са њима;
    -8130 Услуга уређења и одржавања околине;
    -8230  Организација састанака и сајмова;
    -8551  Спортско и рекреативно образовање;
    -9001 извођачка уметност;
    -9002 друге уметничке делатности у оквиру извођачке уметности;
    -9103  Заштита и одржавање непокретних културних добара, културно-историјских, локација, зграда
     и сличних туристичких споменика;
    -9311  Делатност спортских објеката;
    -9319  Остале спортске делатности;
    -9321  Делатност забавних и тематских паркова;
    -9329  Остале забавне и рекреативне делатности.

Члан 4.
Даје се ТСООК на управљање и одржавање зграда за спорт и физичку културу-вишенаменски спортски терен-мини пич површине 0.08,75 ха, зграда за спорт и физичку културу-мали спортски вишенаменски терен површине 0.10,14 ха и зграда за спорт и физичку културу-кошаркашки терен површине 0.05,38 ха који се налазе на кат. парцели бр. 1108/1 КО Крупањ уписана у ЛН бр. 893 КО Крупањ као и фудбалски терен који је неукњижен а који се налази на кат. парцели бр. 1108/1 КО Крупањ и фудбалски терен у улици Фабричка који је неукњижен а који се налази на кат. парцели бр. 1290/1 површине 0.79,47 ха која је уписана у ЛН бр. 893 КО Крупањ. 

Даје се ТСООК на управљање и одржавање кат. парцела бр. 57. површине 0.82,47 ха КО Брштица са постојећим објектом и кат. парцела бр. 71 површине 0.76,03 ха КО Брштица са постојећим објектима, обе уписане у ЛН бр. 742 КО Брштица. 

ТСООК има право да непокретност из става 1. и 2. овог члана држи, користи у складу са природом и наменом ствари, даје у закуп и да истим управља у складу са законом.

Члан 5.
Даје се начелна сагласност ТСООК да непокретности из члана 4. став 1. и 2. ове одлуке издаје у закуп у складу са природом и наменом ових непокретности и у складу са законом и подзаконским актима.   

Члан 6.
Средства остварена издавањем у закуп непкретности из 4. став 1. и 2. ове одлуке, приход су ТСООК. 

Члан 7.
Сва права и обавезе ТООК постају права и обавезе ТСООК.

Сва основна средства ТООК постају основна средства ТСООК.

За обављање појединих делатности Оснивач може дати ТСООК на коришћење одређену имовину и средства која су у јавној својини Оснивача о чему ће се закључити посебан уговор.
Члан 8.
Лица запослена у ТООК постају лица запослена у ТСООК са свим правима и обавезама која им проистичу из закона.

Члан 9.
Средства за рад ТСООК обезбеђују се из:
1.Буџета општине Крупањ.
2.Сопствених прихода.
3.Средстава наменски опредељених од стране надлежних министарстава и других републичких органа.
4.Донација, прилога и спонзорстава домаћих и страних физичких и правних  лица и
5.Других извора финансирања, у складу са Законом.

Члан 10.
Органи ТСООК су Директор, Управни одбор и Надзорни одбор.

Директора, председнике и чланове Управног и Надзорног одбора бира и разрешава Скупштина општине Крупањ на период од четири године са могућношћу реизбора на исту функцију.

До именовања директора у редовној процедури, Скупштина општине Крупањ може именовати вршиоца дужности директора најдуже до годину дана.

Управни одбор и Надзорни одбор ТООК, који су изабрани на седници Скупштине општине Крупањ, која је одржана 05.08.2016. године, настављају да обављају дужност  Управног и Надзорног одбора ТСООК до истека периода на који су изабрани.

Вршилац дужности директора ТООК, који је изабран на седници Скупштине општине Крупањ, која је одржана 08.11.2016. године, наставља да обавља дужност вршиоца дужности директора ТСООК до истека периода на који је изабран.
 
Члан 11.
Директор ТСООК:
1.Заступа и представља ТСООК, организује и руководи њеним  радом.
2.Прелаже акте које усваја Управни одбор и извршује одлуке Управног одбора.
3.Предлаже годишњи план рада као и годишњи финансијски план.
4.Одговара за коришћење и располагање имовином.
5.Подноси годишњи извештај ораду ТСООК.
6.Одлучује о појединачним правима и обавезама  лица запослених у ТСООК.
7.Обавља и друге послове предвиђене законом.

Члан 12.
Управни одбор има пет  чланова од којих  четири предлаже оснивач а један се бира из реда запослених.

Управни одбор:
1.Доноси Статут ТСООК уз сагласност Оснивача.
2.Усваја правилник о раду и унутрашњој систематизацији  радних места  у ТСООК  и друге опште акте,  уз сагласност Оснивача.
3.Доноси пословник о раду.
4.Доноси годишње планове о програму рада и усваја завршне рачуне и извештаје о раду ТСООК, све уз сагласност Оснивача.
5.Даје смернице и упутсва за рад Директора.
6.Образује стална и повремена радна тела ради израде одговарајућих предлога, анализа и студија које се односе на област коју покрива ТСООК.
7.Обавља и друге послове утврђене Законом и Статутом.

Члан 13.
Надзорни одбор има три члана од којих је један из реда запослених а два прелаже Оснивач.

Надзорни одбор врши надзор над ТСООК о чему најмање једном годишње извештава  Управни одбор и Оснивача.

Члан 14.
Управни одбор и Директор имају обавезу да у року од 30 дана од ступања на снагу ове одлуке усвоје предлог Статута Установе и доставе га на сагласност Оснивачу.

Члан 15.
Статутом ТСООК уређује се: правни статус, делатност, средства за рад, унутрашња организација, надлежност и начин рада органа ТСООК, заступање и представљање ТСООК, права, обавезе и одговорности запослених, сарадња са другим организацијама и друга питања од значаја за рад ТСООК.

Члан 16.
Овом одлуком престаје да важи Одлука о оснивању Туристичке организације општине Крупањ број 332-1/2000 од 09.08.2000. године.

Члан 17.
Ова одлука ступа на снагу наредног дана од дана објављивања у „Службеном листу општине Крупањ“.

